tomron87/hebrew-wikipedia-sentences-corpus huggingface dataset:
ניתן גם לסחור במשאבים מכל הסוגים בהתאם להיצע והביקוש.
אם מוצר נמצא בהיצע נמוך ובביקוש גבוה הזמינות שלו לא תהיה שווה לכל מדינה, והיא נקבעת לפי הדירוג שלה בשוק העולמי ובהתאם ליחסיה הדיפלומטים עם מדינה המוכרת את המשאב.
בניית מפעלים, סגירתם, פתיחתם מחדש, הריסתם, הרחבתם או סבסודם מתאפשרים בהתאם למדיניות המפלגה השולטת.
יש מפלגות שמאפשרות לשחקן לשלוט במפעלים ויש כאלו שמאפשרות רק לבעלי הון לשלוט בהם.
ניתן גם להשקיע במפעלים שמחוץ למדינה.
הצבא נחלק לצבא יבשתי ולצי.
לשניהם נדרשת כמות מסוימת של חיילים וקצינים מתוך האוכלוסייה.
הצבאות מכילים את אותם סוגי יחידות בכל המדינות בהתאם לסוגן ולהתקדמותן הטכנולוגית.
צבא יכול לעבור ממחוז למחוז תוך זמן שנקבע בהתאם למספר משתנים.
לצבא ולצי דרושה אספקה הנקבעת בהתאם לתנאי השטח, טכנולוגיה, מספר החיילים ועוד.
בהיעדר אספקה הצבא יאבד מכוחו עם הזמן.
בעת התנגשות בין צבאות עוינים יתרחש קרב, ובכל יום יופיעו מספר הנפגעים בכל צד.
כמות הנפגעים בכל צד נקבעת בהתאם לתנאי השטח, יכולות המפקדים, הימצאות הצבא במתקפה או מגננה ועוד.
הצבא יופיע במסך בשתי שורות, כאשר השורה הקדמית היא הפגיעה יותר.
הצבא שהגיע ראשון לשטח הוא המגן, אלא אם כן ישנו מבצר של האויב באותו שטח והוא טרם נכבש.
מבצרים מקשים על כיבוש שטח ומגדילים גם את טווח ההתיישבות בשטח לא מיושב סמוך.
צבא שהפסיד בקרב ייסוג אם יש לו לאן ואם נשאר ממנו משהו.
אם אין לו לאן לסגת הוא פשוט יושמד.
עם זאת צבא שאיבד מכוחו ושרד בדרך כלל יחדש את עצמו כאשר הוא במקום בטוח עם אספקה, לפחות באופן חלקי, תלוי בזמינות כוח האדם במדינה או באזור המלחמה.
ניתן גם להכריז על גיוס חירום, דבר אשר יגייס חלק גדול מהאוכלוסייה במעמד הנמוך (למעט עבדים) לצבא כחיל רגלים.
עם ביטולו יחזרו אותם מגויסים שנשארו בחיים לעבודתם.
צבא היבשה נחלק ליחידות הבאות:
בלתי סדירים - הסוג הפשוט ביותר של חיילים, בדרך כלל זמין לכל המדינות.
חיל רגלים - חיילים המתמחים בעיקר בהגנה.
פרשים רגילים - הסוג הבסיסי ביותר של חיילים רכובים, יש להם מהירות גבוהה יותר מרגליים.
שומרים - חיילים רגליים מיוחדים, משמשים בעיקר להתקפה וניתן לגייסם רק לאחר שיפור טכנולוגי מתאים ורק מהתרבות המקובלת במדינה.
קירסרים - פרשים כבדים שניתן לגייס לאחר שיפור טכנולוגי מתאים.
יש להם התקפה, מהירות ותמרון טובים משל חיל הרגלים והם עדיפים על פרשים רגילים גם מבחינת הגנה.
דרגונים - פרשים התקפיים שביצועיהם עולים עם השיפורים הטכנולוגיים.
הוזארים - פרשים קלים שנועדו בעיקר לביון ופחות לתקיפה או הגנה.
מהנדסים - חיילים רגליים בעלי הגנה טובה ויכולת סיוע, אך גם בעלי יכולת מצור טובה.
נחוצים בעיקר לכיבוש שטח מבוצר.
ארטילריה - תותחים שנועדו לספק סיוע משמעותי לחיילים ולפרשים.
הם תמיד יעדיפו להיות בקרב בקו האחורי והם נחוצים בכל צבא גדול.
טנקים - מתאפשרים רק בשנים המאוחרות של המשחק ולאחר שיפור טכנולוגי מתאים.
משמשים בעיקר למתקפה וקצת למצור.
מטוסים - בדומה לטנקים גם הם מתאפשרים לאחר עמידה בדרישות דומות.
הם מתמחים בהגנה וביון, אך בעלי משמעת נמוכה.
הצי בנוי כך שככל שהטכנולוגיה של המדינה מתפתחת כך יותר ספינות מתאפשרות ומחליפות את קודמותיהן.
ישנן ספינות מפרש בהתחלה והן זולות יחסית אך פגיעות.
בהמשך ישנן ספינות קיטור יקרות אך עמידות ומהירות יותר וחזקות יותר.
ישנם שני סוגי ספינות המשמשות להובלת כוחות יבשתיים, כל השאר משמשות ללוחמה ימית ולסגר ימי.
סגר ימי מתבצע כאשר ספינה מכל סוג שהוא נעמדת לצד חופי האויב.
הסגר פוגע בכלכלת האויב וגורם לו לאבד נקודות מלחמה.
לרשות השחקן עומדים נתוני התמיכה בכל מפלגה במדינתו הן בקרב האוכלוסייה הכללית, הן בקרב בעלי זכות ההצבעה (אם יש כאלה) והן בקרב הנציגים הפוליטיים.
כל מפלגה מציעה מדיניות שונה המתבססת על חמישה פרמטרים:
סחר - במדיניות זו קובעת מפלגה אם היא מאפשרת סחר חופשי המגביל את יכולת השחקן לגבות מע"מ או האם היא תומכת ברגולציה בסחר שמגבילה את יכולת השחקן לעודד יבוא.
כלכלה - מדיניות זו קובעת את מידת יכולת התערבות השחקן בכלכלה הן בגביית מיסים והן בניהול התעשייה.
ככל שהמדיניות יותר חופשית כך קטנה מידת התערבותו של השחקן וניתנת להשפעת בעלי ההון.
אזרחות - מדיניות זו קובעת מה יהיה מעמדן של תרבויות שאינן מרכזיות או מועדפות במדינה מבחינת זכות ההצבעה.
דת - מדיניות זו קובעת את רמת ההתערבות של המדינה בדת הרשמית, מתמיכה בלעדית בדת מסוימת ועד הפרדה מוחלטת של דת ממדינה.
צבא - מדיניות זו קובעת את יחס המדינה לצורך בצבא.
למשל מדיניות ג'ינגואיסטית תאפשר לשחקן בעת מלחמה שמתקדמת לו היטב להוסיף עוד מטרות למלחמה בעוד שמדיניות פציפיסטית תגביל את יכולת השחקן להעלות את תקציב הביטחון אך תקטין גם את צריכת המשאבים לאספקה בכל רגע נתון.
יש גם עמדות נוספות בניהן.
האפשרות להחליף מפלגה שולטת מוגבלת בהתאם לסוג המשטר במדינה.
מרד יכול לפרוץ גם על ידי קבוצה אתנית או קבוצה התומכת ברפורמה מסוימת.
כדי שמרד יצליח על המורדים לכבוש את השטחים הנדרשים (למשל מרד של קבוצה פוליטית דורש כיבוש והחזקת הבירה לזמן מה, מרד של קבוצה אתנית דורש כיבוש והחזקה של שטח מסוים שעליו יש תביעה לעצמאות ועוד).
מרד יפרוץ בסבירות גבוהה במקומות עם הרבה מיליטנטיות (אי שביעות רצון מהשלטון), ואחת הדרכים למנוע זאת היא לערוך רפורמות, לנצל אירועים מסוימים להפחתת המיליטנטיות, לשחרר קבוצות אתניות מסוימות לעצמאות ובזמן מלחמה גם לנצח בה במהירות.
לפעמים לא ניתן למנוע מרד ויש להיערך עם צבא מתאים לדיכוי המרד שעלול לפרוץ (חיילים מהמחוז המורד לפעמים עורקים לצד המורדים).
דיכוי מרד לפעמים מוריד לפחות לזמן מה את המיליטנטיות.
ברמה הפוליטית ניתן גם לקבל החלטות מיוחדות שחלקן מתאימות לכל המדינות בעולם העומדות בדרישות (כמו היכולת לחפור תעלות או להשתחרר מהשפעה זרה) ויש החלטות בלעדיות למדינות ספציפיות (כמו היכולת של ארצות הברית לספח את הוואי).
בפוליטיקה ניתן גם לשחרר מדינות לעצמאות ואת חלקן אף לשחק במקום המדינה שהשחקן משחק באותו רגע.
כל מדינה שתשוחרר תוריד מהמדינה המשחררת נקודות שמצה והמדינה העצמאית תהיה מדינת לוויין או תחת השפעת המדינה המשחררת (אם המשחררת היא מעצמת על).
על השחקן לבחור בקפידה בכל רגע נתון את הדרך הנכונה להתנהל בה בהתאם לזמן ולמקום ולהיות דינאמי אם ברצונו להגיע ליעדים רחוקים.
בענף הדיפלומטיה ניתן לראות את הנתונים הגלויים של כל המדינות.
השפעת מעצמות העל - ניתן לראות בקטגוריה זאת את מידת ההשפעה של המעצמות הגדולות על כל מדינה, את הדירוג של המעצמות לפי צבא, תעשייה ויוקרה ואם השחקן מגלם מעצמת על ביכולתו לחלק את השפעתו על מדינות העולם.
לא ניתן להשפיע על מעצמות על אחרות או על מדינות הנמצאות במלחמה או כמה שנים לאחר מלחמה נגד המעצמה.
למעצמת על יש יכולת לפגוע בהשפעה של מעצמות אחרות על מדינה וניתן אף לגזול מדינה מאזור השפעה של מעצמה אחרת, ולא רק באמצעות ניצחון במלחמה, אך לשם כך נדרשת אותה מעצמה בעצמה להשפיע ברמה גבוהה על אותה מדינה.
מלחמות - בקטגוריה זו ניתן לראות את המלחמות המתנהלות בכל רגע נתון בין מדינות, מטרותיהן ועד כמה הן מתקדמות לטובת צד מסוים (אם בכלל).
ניתן לראות גם את מערך הבריתות, מדינות לוויין, אזורי השפעה (למעצמות על בלבד) והסכמי הפסקת אש של כל מדינה.
ניתן במצבים מסוימים להוסיף מטרות מלחמה ואף להצטרף למלחמה קיימת.
הצדקת מלחמות - בקטגוריה זו ניתן לראות הצדקות שיוצרות בזמן אמת מדינות למלחמה ונתפסו בשל כך.
מדינה שנתפסת מנסה להצדיק מלחמה מקבלת נקודות שמצה, תלוי מתי נתפסה, ונקודות אלו ירדו עם הזמן כשהמדינה תהיה בזמן שלום, באירועים מסוימים או בעת שחרור מדינה לעצמאות.
ככל שתיתפס מדינה מאוחר יותר כך היא תקבל פחות נקודות שמצה, ואם לא תיתפס לא תקבל כאלו.
כל מלחמה שאינה נגרמת עקב תביעות על שטח או עקב עזרה למדינה אחרת מחייבת מדינה הרוצה לפתוח בה להצדיק אותה.
לפעמים מדינה תקבל הצדקה למלחמה כחלק מאירוע מסוים, ויותר מדי נקודות שמצה גם יכולות לשמש כהצדקה למלחמה.
אם יש למדינה תביעה על שטח שבבעלות מדינה אחרת היא יכולה להכריז מלחמה גם ללא הצדקה, אך אם היא תעשה כן בזמן הפסקת אש שלאחר מלחמה קודמת היא תקבל נקודות שמצה.
בכל הקטגוריות בענף ניתן לנהל את היחסים הדיפלומטים עם מדינות שונות, כמו הצעת ברית, בקשה למעבר כוחות צבא וצי בשטח מדינה אחרת, חיזוק השפעה וכו'.
מדינות לוויין לא יכולות לנהל יחסי חוץ, מאחר שאלו נתונים בידי המדינה המגנה עליה.
מושבה היא טריטוריה שבשליטת מדינה, אך לא מסופחת רשמית.
יש שני סוגי מושבות: מדינת חסות ופרובינציה.
במושבות ככלל אין אפשרות לבנות מפעלים, ובמדינות חסות גם לא ניתן לגייס חיילים והמסים יהיו נמוכים יותר מהן, אך מושבות מעלות את היוקרה של מדינה ומגדילה את שטחה ללא מלחמה.
יש מדינות המתחילות את המשחק כשברשותן כבר מושבות או שיש אירועים מיוחדים בנוגעים למושבות, אך כדי להשיג מושבות יש אפשרות לכבוש ממדינה אחרת או ליישב שטח ריק.
רק מעצמות משניות ומעצמות העל יכולות ליישב שטח ריק.
כדי ליישב שטח ריק מדינה חייבת לשלוח אליו משלחת למשך זמן מינימלי נדרש.
שטח ריק הוא שטח שאינו בבעלות אף מדינה, לרוב שטחים אלו נמצאים בצפון מערב אמריקה, האוקיינוס השקט וחלק ובאפריקה.
אם מדינה אחרת גם שולחת משלחת תהיה תחרות על השטח.
כל אחת מהמדינות יוכלו לשדרג את המשלחת לאחר פרק זמן מינימלי נדרש, ואם אחת תצליח לשדרג את המשלחת בשלוש רמות יותר מהאחרות באותה טריטוריה היא תוכל לזכות בטריטוריה ולהפכה למדינת חסות.
אם גם המדינות האחרות ישדרגו את המשלחת וישמרו על רמות זהות או בפער קטן המרוץ יימשך והמתיחות בין המדינות תגדל ועלולה להוביל למלחמה.
לאחר שטריטוריה לא מיושבת הפכה למדינת חסות היא תהיה מושבה בבעלות המדינה.
המיסים ממנה יהיו קטנים יחסית וכאמור לא ניתן יהיה לבנות בה צבא או מפעלים.
ניתן יהיה לשדרגה לפרובינציה, מה שיעלה את המיסים ויאפשר לבנות צבא, אך לא מפעלים.
כדי לספחה כחלק רשמי מן המדינה ולבנות בה מפעלים נדרש לפחות אחוז אחד של בירוקרטים מהתרבות המקובלת במדינה המספחת.
כל פעולה הקשורה למושבות, משליחת משלחת ועד סיפוח לרבות החזקת הטריטוריות, עולה נקודות קולוניאליות.
נקודות שכאלו ניתן להשיג באמצעות בניית נמלים ושדרוגם, בניית ספינות מלחמה ושיפור טכנולוגיות מסוימות.
ניתן ליישב טריטוריה שבמרחק מוגבל משטח המדינה (לא משנה אם זה מושבה או שטח מסופח), טווח שניתן להרחיב באמצעות בניית מבצרים ושיפור טכנולוגיות מסוימות.
בנוסף, יש שטחים שנדרש כושר הסתגלות לרמת חיים נמוכה כדי ליישבם, ואלו מושגים באמצעות שיפור טכנולוגיות.
Vibeology הוא שיר של הזמרת והרקדנית פאולה עבדול, אשר יצא כסינגל הרביעי מתוך אלבומה השני ב-18 בנובמבר 1991 על ידי וירג'ין רקורדס.
השיר נכתב והופק על ידי פיטר לורד, סנדרה סטריט ויקטור וג'פרי סמית'.
הוא יצא כסינגל השלישי מהאלבום באוסטרליה ובריטניה וכסינגל הרביעי בשאר העולם.
תחילה הוא יצא רק באוסטרליה ולאחר מכן הוא יצא גם בצפון אמריקה ואירופה.
השיר זכה להצלחה בארצות הברית כאשר הגיע למקום ה-16 במדינה ובכך הפך לשיר הרביעי מהאלבום שהגיע לעשרים העליונים במדינה.
במצעד הדאנס האמריקאי השיר גם זכה להצלחה דומה כאשר הגיע למקום ה-17. בקנדה השיר גם זכה להצלחה כאשר הגיע למקום ה-19 במדינה.
באירופה השיר זכה להצלחה פחותה כאשר לא נכנס למצעד האירופאי ודורג במספר נמוך של מצעדים באירופה.
גם באוסטרליה וניו זילנד השיר לא זכה להצלחה.
השיר במקור היה אמור לצאת כסינגל השלישי מהאלבום ואף עבדול הופיעה עם השיר בטקס פרסי ה-VMA אך לאור ההצלחה של השיר "Blowing Kisses in the Wind" הוחלט להוציא אותו במקומו.
Vicious (בעברית: מרושע) הוא סינגל שהוקלט על ידי הזמרת-יוצרת הקנדית טייט מקריי, בהשתתפות הראפר והזמר האמריקאי ליל מוזי.
השיר יצא לאור ב-19 ביוני 2020, על ידי חברת התקליטים RCA רקורדס, כסינגל שלא מתוך אלבום.
בהודעה לעיתונות אמרה מקריי, את הקליפ של הסינגל היא גם צילמה את הקליפ בעצמה בבית במהלך הבידוד בשל מגפת הקורונה.
אזורתאריך יציאהפורמטחברת תקליטיםמקורעולם19 ביוני 2020הזרמת מוזיקה • הורדה דיגיטליתRCA רקורדס
Victory (בעברית: נִצָחוֹן) הוא אלבום האולפן ה-11 של הצמד הגרמני מודרן טוקינג, שיצא לאור ב-18 במרץ 2002, בהוצאת הנסה רקורדס.
האלבום הופיע לראשונה במקום הראשון במצעד האלבומים הגרמני ב-1 באפריל 2002, ושהה ארבעה שבועות בעשירייה הפותחת ו-15 שבועות בסך הכול במצעד.
מתוך האלבום יצאו שני סינגלים: "Ready for the Victory" ו-"Juliet".
Victory הוא אלבום האולפן ה-15 של להקת "הג'קסונים" והחמישי שיצא בחברת אפיק רקורדס.
זהו האלבום היחיד בו השתתפו ששת חברי הלהקה והאלבום האחרון בו השתתף מייקל ג'קסון כזמר המוביל.
ג'רמיין ג'קסון הצטרף ללהקה לראשונה מאז האלבום Moving Violation שיצא בשנת 1975.
שבעה מיליון עותקים של האלבום נמכרו ברחבי העולם ותוך שלושה חודשים המיציאתו הגיע למעמד של אלבום פלטינה כפולה מטעם איגוד תעשיית ההקלטות האמריקאי.
האלבום הגיע למקום הרביעי במצעד האלבומים בילבורד 200. הסינגל "State of Shock", בו השתתף מיק ג'אגר, הגיע למקום השלישי במצעד הבילבורד הוט 100.
ארבעה ימים לאחר צאת הלאבום יצאה הלהקה לסיבוב הופעות בעל שם דומה.
למרות השם, בהופעות לא בוצעו שירים מתוך האלבום החדש.
רשימת השירים התבססה על להיטי עבר של הלהקה ושירים מתוך האלבום "Thriller", שהוציא מייקל שנתיים קודם לכן.
זמן קצר לאחר סיום סיבוב ההופעות הודיעו מייקל ומרלון על פרישה מהלהקה.
ג'רמיין, טיטו, רנדי וג'קי המשיכו לפעול כלהקה והוציאו עוד אלבום אחד, "2300 Jackson Street", שיצא לאור בשנת 1989. לאחר מכן התפרקה הלהקה באופן סופי.
בעקבות ההופעה בספיישל הטלוויזיוני "Motown 25" בשנת 1983, החליט ג'רמיין ג'קסון לחזור להקה, אותה עזב בשנת 1975. אבל למרות האיחוד המחודש, האחים כמעט ולא עבדו יחד על האלבום, שהורכב בעיקר משירי סולו שכל אחד מהם עבד עליהם במהלך אותה תקופה.
לכל אח היה שיר סולו באלבום: מייקל שר את "Be Not Always", רנדי את "One More Chance" ו-"The Hurt", טיטו את "We Can Change the World", ג'קי את "Wait" ומרלון ביצע את "Body".
ג'רמיין לא ביצע שיר סולו ושר יחד מייקל בשיר "Torture".
השיר תוכנן במקור להיות דואט בין מייקל וג'קי, כותב השיר, אך כשג'רמיין הצטרף ללהקה הוא קיבל את החלקים בשיר שיועדו לג'קי, שאת קולו עדיין ניתן לשמוע בפזמון.
בנוסף ביצע ג'רמיין קולות רקע בשירים "One More Chance" ו-"The Hurt"
מייקל הקליט את "State of Shock", דואט שהוקלט במקור עם פרדי מרקיורי, סולנה של להקה קווין.
הצמד לא הצליח לסיים את הרצועה, ובסופו של דבר הקליט מייקל גרסה שנייה של השיר עם סולן הרולינג סטונס, מיק ג'אגר.
Victoria 3 (בתרגום לעברית: ויקטוריה 3) הוא משחק מלחמה ממוחשב אשר פותח על ידי המפתחת השוודית Paradox Development Studio ופורסם על ידי החברה Paradox Interactive.
המשחק הוא משחק המשך Victoria II שיצא בשנת 2010. Victoria 3 יצא לאור ב-25 באוקטובר 2022.
ויקטוריה 3 משתרע על פני השנים 1836 עד 1936 ומאפשר לשחקן לשלוט על אחת מ-100 מדינות עצמאיות שהיו קיימות באותה תקופת זמן.
המשחק מתמקד ב-2 היבטים עיקריים: פוליטיקה ודמוגרפיה.
מטרת השחקן היא למשוך ולרצות כמה שיותר קבוצות באוכלוסייה (שבמשחק נקראות "Pops") באמצעות אינטרסים משותפים, מסחר וחקיקה.
לאוכלוסיות אינטרסים שונים והם גם נמצאים במעמדות כלכליים שונים, ולרובם יש גם אידאולוגיות שונות המשתרעות על הספקטרום שבין ימין ושמאל כלכלי, חברתי וביטחוני.
עוד מערכת שקיימת במשחק היא מערכת הדיפלומטיה, שבמסגרתה אפשר לשפר ולהחמיר יחסים עם מדינות, לכבוש מדינות, לשתף איתם פעולה ביטחונית, לבצע קולוניאליזם ועוד.
בדרך כלל כל פעולה דיפלומטית תגרור אחריה תגובה בינלאומית כך שלמשל, אם מדינה כובשת מדינה אחרת הנמצאת בהסכם אמנה המערב מדינות אחרות, הן עלולות לשתף פעולה לתקוף את השחקן.
במצב של מלחמה, על השחקן להחיל גיוס גנרלים ולהשיג בני ברית אשר יהיו שותפים לאותה המלחמה, לעיתים אף בתמורה לאינטרס כלכלי או מדיני.
במשך זמן רב, ויקטוריה 3 היה נראה כמו רעיון בלתי אפשרי.
רבים מהשחקנים של Victoria 2 ראו ברעיון של משחק המשך כמם או כבדיחה חסרת פוטנציאל, וזאת מכיוון שרבים מהשחקנים שאלו אם יצא משחק המשך ולא קיבלו תשובה מהחברה על פיתוח של משחק כזה.
באפריל 2022, הודלפה גרסת בטא של המשחק לאינטרנט.
אך רק ב-25 באוקטובר 2022, יצא המשחק בגרסה מלאה.
Vibrio parahaemolyticus הוא מין חיידק גראם-שלילי בצורת מתג מעוגל מהסוג Vibrio, הנפוץ בסביבה ימית ועלול לגרום לזיהומים, בפרט דלקת הקיבה והמעיים לאחר אכילה של מאכלי ים נאים.
החיידק התגלה לראשונה בשנת 1951 על ידי צונסבורו פוג'ינו כמחולל של הרעלת מזון לאחר התפרצות נרחבת ביפן שהובילה למותם של 20 בני אדם בקרב צרכני "שיראסו" (מאכל ים יפני של סרדין מיובש למחצה).
בשנת 1960, עם התפתחות שיטות הטקסונומיה, שויך החיידק למין Vibrio תחת השם Vibrio parahaemolyticus.
החיידק נפוץ ברחבי העולם בסביבה הימית, ובכלל זה בים הפתוח, במי חופים ובשפכי נהר.
הוא משגשג במי ים ובמים מליחים בשחייה חופשית, על גבי משטחים תת־מימיים או בסימביוזה עם צורות חיים ימיות אחרות, כגון זואופלנקטון, דגים ורכיכות באזורים עם אקלים טרופי או ממוזג.
נוכח התפרצות שאירעה לאחר צריכת צדפות שמקורן במפרץ אלסקה הועלתה סברה כי ההתחממות העולמית מרחיבה את תפוצתו של החיידק לקווי רוחב צפוניים יותר.
parahaemolyticus שני כרומוזומים מעגליים המכילים יחד כ-4,800 גנים על פני 5.2 מיליון זוגות בסיסים, עם תכולת נוקלאוטידים מסוג G ו-C של 45.4% בכל אחד מהם.
רוב הגנים האחראים על גדילה והתפתחות נמצאים על גבי כרומוזום 1, כמו גם הגנים לכל החלבונים הריבוזומליים וגנים המקודדים לרנ"א מוביל.
גנים אחרים, הכרחיים לתהליכים מטבוליים, נמצאים על כרומוזום 2. כמו כן, כרומוזום 2 מכיל יותר גנים האחראים לבקרת שעתוק ולהובלה של מצעים שונים, דבר המצביע על כך שלכרומוזום 2 תפקיד בהסתגלות החיידק לתנאי הסביבה המשתנים.
החיידק הוא מתג גראם-שלילי מעוגל והלופילי, אל-אווירני פקולטטיבי, בעל קפסולה ושני סוגי שוטונים, קוטבי וצדדי.
בעוד השוטון הקוטבי מבוטא באופן תמידי ומאפשר לחיידק תנועה, הייצור של השוטון הצדדי מושרה בעת היצמדות למשטחים במטרה לאפשר תנועה בתווך צמיג או מוצק.
הטמפרטורה המיטבית להתרבות החיידק היא סביב 37 מעלות צלזיוס, אולם החיידק יכול להתרבות גם בטמפרטורות נמוכות מ-20 מעלות צלזיוס, ובתנאי קיצון, כגון טמפרטורה נמוכה בחודשי החורף או מיעוט חומרי מזון, הוא יכול להישאר בצורה כדורית בת־חיוּת מבלי להתרבות, תכונה המאפשרת את הישרדותו לפרקי זמן ארוכים.
בתנאים מעודדי צמיחה, החיידק בעל כושר התרבות מהיר עם זמן דור של פחות מ-10 דקות.
החיידק מסווג לסרוטיפים בהתאם לשני אנטיגנים, O הסומטי ו-K הקפסולרי.
ישנם 11 אנטיגנים מסוג O ו-71 אנטיגנים מסוג K.
דרך נוספת לסווג את זני החיידק היא על בסיס בקטריופאגים, אולם שיטה זו נעדרת הסגוליות הנדרשת לקביעת זנים הקשורים במחלה וזנים שאינם מחוללי מחלה.
נוסף על כך, שיטות סיווג מולקולריות מסייעות בהבנת האפידמיולוגיה של חיידק זה.
parahaemolyticus הוא אחד מהגורמים השכיחים לדלקת הקיבה והמעיים, בפרט כזו המתרחשת לאחר צריכה של מאכלי ים.
לעיתים רחוקות, ועל פי רוב באנשים עם תחלואה נלווית ודיכוי מערכת החיסון, הוא עלול לגרום לזיהום פצע, לדלקת אוזניים ולאלח דם.
כאמור, החיידק התגלה לראשונה כמחולל של הרעלת מזון בשנת 1950 באוסקה שביפן בעת התפרצות שפגעה ב-272 בני אדם והביאה למותם של 20. מאז החיידק נקשר פעמים רבות במקרים של הרעלות מזון, ואף התפרצויות, בעיקר במזרח אסיה, אך גם באירופה ובאמריקה.
התמותה מהחיידק נמוכה, ועלולה להתרחש בקצוות הגיל (ילדים קטנים וקשישים) ובקרב אנשים עם תחלואה נלווית.
הסרוטיפ O3:K6 עלה והופיע כגורם תחלואה משמעותי בשנת 1996 בקולקטה שבהודו, משם עד מהרה התפשט לדרום-מזרח אסיה, ובהמשך התבסס כזן תחלואה כלל־עולמי.
מזן זה התפצלו מספר וריאנטים, אשר למרות נוכחות אנטיגני O ו-K מעט שונים, שיטות סיווג מולקולריות הראו את מוצאם המשותף מסרוטיפ O3:K6.
בארצות הברית החיידק גורם לכ-50 אלף זיהומים בשנה.
בישראל ניתן למצוא את החיידק בדגי אמנון.
לאחר אכילת מאכלי ים נאים הנגועים בחיידק, החיידק מגיע למעי וגורם לדלקת הקיבה והמעיים.
לצורך גרימת מחלה נדרשת אכילת מנת הדבקה מזערית גבוהה יחסית של עד .
בנוסף, חשיפת פצע פתוח למי ים המזוהמים בחיידק, יכול לגרום לזיהום בפצע וברקמות הרכות הסמוכות אליו.
בהשוואה לכולרה, החיידק גורם לאובדן מועט יותר של נוזלים בצואה, ובהשוואה לדיזנטריה מ-Shigella הנזק לרקמה מצומצם יותר.
בדומה למתגים גראם-שליליים אחרים במעי, החיידק משתמש באדהזין מסוג מולקולת היצמדות רב-ערכית 7 (MAM7) במטרה להיצמד לפיברונקטין ולחומצה פוספטידית בתאי המעי של המאכסן.
לאחר היצמדותו, רעלנים מסוג המוליזינים – המוליזין ישיר עמיד בחום (TDH) והמוליזין הקשור ב-TDH (TRH) – גורמים לנזק לתאי המעי ולהמוליזה, הנצפית במעבדה כהמוליזה מסוג בטא.
זנים שאינם מייצרים את הרעלנים הללו בדרך כלל אינם מחוללי מחלה.
לחיידק שתי מערכות הפרשה מסוג III, מנגנונים חיידקיים המשמשים להזרקת אפקטורים חלבוניים לתא המעי ולגרום להרס שלו.
מערכות הפרשה אלה מקודדות על יד אי פתוגניות הנמצא על כרומוזום 2. יש לו גם שתי מערכות הפרשה מסוג VI, אשר ככל הנראה מסייעות בהיצמדות החיידק.
החיידק מעורר במעי תגובה חיסונית המתבטאת ביצירת נוגדנים בנסיוב ובצואה לליפופוליסכריד ול-TDH.
בביופסיה מרירית התריסריון והחלחולת ניכרים שינויים דלקתיים, המצביעים על כך שגם המעי הדק וגם המעי הגס מעורב במחלה.
התגובה הדלקתית כוללת גם הפרשה של TNF, בדומה לדיזנטריה אך בשונה מכולרה.
לאחר תקופת דגירה של כ-24 שעות עשוי להופיע שלשול, לרוב מימי אך מתואר גם שלשול רירי ואף דמי בעד 10% מהמקרים, בליווי כאב בטן, בחילה, והקאות.
לעיתים מופיע חום מדרגה נמוכה וכאב ראש.
בבדיקה גופנית עשויים להיות סימנים של התייבשות, אך לעיתים נדירות דרגתה חמורה.
במקרים של זיהום פצע עלולות להופיע שלפוחיות בסמוך לפצע.
parahaemolitycus עולה כאשר מופיעים התסמינים לעיל בהקשר של חשיפה למאכלי ים, בפרט אם הם לא בושלו או בושלו חלקית, בעוד החשד לזיהום פצע מן החיידק עולה בעקבות פציעה המערבת חשיפה למי ים או מים מליחים או חשיפה לצורות חיים ימיות.
תרבית צואה היא בדיקת הבחירה לאבחנה של זיהום מעיים מ-V.
parahaemolitycus, כשעבור זיהומי פצע ואלח דם הבדיקה המתאימה היא תרבית פצע או תרבית דם.
החיידק גדל היטב על מצע אגר TCBS המכיל תיוסולפט, ציטראט, מלחי מרה וסוכרוז, אז הוא יוצר מושבות בצבע ירוק אטום.
הוא גורם להמוליזה מסוג בטא על אגר דם מסוג וגצומה, תופעה המכונה תופעת קנגאווה.
ניתן גם לזהות את החיידק בבדיקות PCR.
המחלה לרוב חולפת מאליה, והטיפול בעיקרו תומך, כמו למשל עירוי נוזלים במקרה של התייבשות, בדומה למקרים אחרים של הרעלות מזון.
במקרים של דלקת קשה או ממושכת, טיפול הבחירה הוא בדוקסיציקלין, בקינולון או במקרוליד, אשר עשויים לקצר את משך המחלה.
טיפול זה אינו מתבסס על מחקרים קליניים מבוקרים, אלא על מידע מעבדתי לגבי רגישות החיידק והשלכה ממחקרים בכולרה.
זיהומי פצע מטופלים אף הם אנטיביוטית, לעיתים עם צורך בהטריה, אולם כאשר הזיהום חמור או כאשר המטופל בסיכון שהזיהום יחמיר מאוד, יש צורך באשפוז עם הרחבת הכיסוי האנטיביוטי על ידי מתן צפטריאקסון.
הקפדה על בישול של דגים ומאכלי ים, כמו גם אחסונם בתנאים נאותים, הם מרכיבים במניעה של זיהום מעיים ב-V.
הימנעות מכניסה למי ים ולמים מליחים עם פצעים פתוחים, בפרט בקרב אנשים עם מחלת כבד כרונית וסוכרת, עשויה להפחית זיהומי פצע בחיידק.
"Vicious" (בעברית: "מְרוּשָׁע") הוא סינגל של הזמרת האמריקאית סברינה קרפנטר, שיצא לאור ב-1 ביולי 2022. השיר יצא כסינגל השלישי מתוך אלבום האולפן החמישי שלה, Emails I Can't Send.
הסינגל זכה לשבחי המבקרים על כתיבתו הכנה והחשופה, ותואר כהמנון פופ רוק עוצמתי המבטא זעם ותחושת בגידה בעקבות מערכת יחסים רעילה ומניפולטיבית.
"Vicious" יצא לאור ב-1 ביולי 2022, כסינגל השלישי מתוך אלבום האולפן החמישי של סברינה קרפנטר, Emails I Can't Send.
השיר מסמן נקודת מפנה משמעותית בקריירה של קרפנטר, שכן הוא חלק מהפרויקט הראשון שלה תחת חברת התקליטים איילנד רקורדס, לאחר המעבר מחברת הוליווד רקורדס שבבעלות דיסני.
עידן זה תואר על ידי מבקרים ועל ידי קרפנטר עצמה כ"התחלה חדשה", "לידה מחדש" או מעין "טקס סיום" מהתדמית הקודמת שלה ככוכבת דיסני.
השיר נוצר במהלך תקופת הסגרים של מגפת הקורונה.
קרפנטר שיתפה כי הפרויקט כולו נולד מתוך תהליך שבו החלה לכתוב לעצמה אימיילים כדרך להתמודד עם רגשותיה וחוויותיה, בזמן שטרם מצאה מטפל פסיכולוגי.
לדבריה, השירים באלבום, וביניהם "Vicious", מבוססים על מילים וביטויים מתוך אותן טיוטות אימיילים שמעולם לא נשלחו.
ההשראה לשיר הגיעה מהבנות כואבות לגבי אנשים שקרפנטר אהבה עמוקות, אשר התגלו כדמויות שונות מכפי שהצטיירו בתחילה.
קרפנטר ציינה כי בשנתיים שקדמו לכתיבת האלבום, ה"סובלנות שלה לבולשיט" פחתה משמעותית, והיא חשה צורך להפסיק להסוות את רגשותיה האמיתיים מאחורי חזות של ביטחון עצמי מתוכנת, ולתת למחשבות הלא מסוננות שלה "להשתחרר".
השיר מספק השקפה אותנטית על מערכת יחסים מהעבר שהותירה אותה עם תחושות מעורבות של קונפליקט פנימי.
השיר נכתב על ידי קרפנטר בשיתוף פעולה עם כותבי השירים איימי אלן וג'ייסון אביגן.
אביגן אף אמון על הפקת השיר.
תהליך העבודה על האלבום כולו תואר על ידי קרפנטר כאינטימי מאוד, כמעט כמו כתיבת יומן, כשהיא לוקחת את הזמן כדי ליצור פרויקט שהיא גאה בו.
מבחינה הפקתית, השיר מתאפיין במעבר חד מהרצועה הפותחת של האלבום; בעוד שיר הנושא מסתיים במנגינת פסנתר דועכת, "Vicious" מציג שינוי קצב פתאומי מ-86 ל-130 פעימות לדקה, מה שמדגיש את המעבר לגישה "טעונה ואינטנסיבית" יותר.
השיר הוכרז כחלק מההכנות ליציאת האלבום Emails I Can't Send.
יציאתו כסינגל נועדה להעניק למעריצים "טעימה" מהסאונד החדש והבוגר שקרפנטר חקרה בפרויקט זה.
קרפנטר נהגה להחביא רמזים לגבי שמות השירים ושם האלבום בעבודות קודמות שלה במהלך השנה שקדמה ליציאה, ושיבחה את מעריציה על יכולתם ה"בלשית" לחשוף פרטים אלו.
"Vicious" הוא שיר בסגנון פופ רוק, המשלב אלמנטים של פאוור פופ, R&B ורוק.
השיר הוגדר כהמנון פרידה "קשוח ובועט" המבוסס על סאונד של גיטרה אקוסטית.
חלק מהמבקרים ציינו כי לשיר יש אלמנט של "פוקס-רוק", המעניק לו תחושה עוצמתית.
השיר נחשב לאחת הרצועות ה"חריפות" ביותר באלבום, המבטאת קתרזיס של זעם לאחר פרידה.
השיר מתאפיין בשינוי מקצב פתאומי מ-86 ל-130 פעימות לדקה במעבר מהרצועה הקודמת באלבום, מה שמדגיש את המעבר לגישה "טעונה ואינטנסיבית" יותר.
המבנה כולל פזמון המתואר כ"זועם ומבולגן", שנועד להמחיש את תחושות הכאב והזעם של האמנית, וגשר טעון רגשית המהווה את שיא השיר.
הכלי הדומיננטי בשיר הוא הגיטרה האקוסטית, המובילה את המנגינה ומעניקה לו אופי של המנון.
השירה של קרפנטר בשיר מגוונת ומשלבת "קולות מרחפים" לצד תווים גבוהים ועוצמתיים, המדגישים את המנעד הקולי שלה ואת הקונפליקט הרגשי המתואר במילים.
הביצוע הקולי תואר כביטוי של "זעם גולמי וצרחות", המזכיר במידת מה את סגנונה של אוליביה רודריגו.
הנושא המרכזי של "Vicious" הוא התמודדות עם זעם וקתרזיס בעקבות מערכת יחסים רעילה ומניפולטיבית.
השיר עוסק בתחושת בגידה עמוקה מצד אדם שהצטייר כדמות חיובית, אך התגלה כבעל אישיות הרסנית ודו-פרצופית.
המסר העיקרי בשיר מתמקד בחשיפת האמת שמאחורי חזות של "מלאך" ובקושי הפנימי שנובע מההבנה שרגשות האהבה שהופגנו היו כוזבים.
קרפנטר עצמה תיארה את השיר כתיאור אכזרי וכנה של מערכת יחסים מהעבר שהותירה אותה בקונפליקט רגשי עמוק.
קרפנטר פותחת את השיר בשורות: "You're lucky I'm a private person / I've quietly carried your burden", המדגישות כי היא הגנה על תדמיתו של בן הזוג למרות הכאב שגרם לה.
היא מציינת כי בעוד שהציבור תופס אותו כ"מלאך", היא הייתה בוחרת במילים שונות לחלוטין כדי לתאר אותו.
השיר מתאר את רגע ה"התעוררות" שבו הראייה המעוותת של מערכת היחסים מתנפצת, וקרפנטר מפסיקה לראות את הדברים מבעד ל"משקפיים ורודים".
היא מבכה על שנה שלמה שכללה "עשרת אלפים רגעים רעים" שהוסוו תחת מעטפת של רגשות סוערים.
הפזמון של השיר מתואר כ"זועם ומבולגן", בחירה אמנותית שנועדה להעביר את עוצמת הפגיעה והזעם של קרפנטר.
שורה זו מבטאת את ההבנה הכואבת שהיא הייתה רק חלק משרשרת של נשים במערכת יחסים דפוסית, וששירי האהבה שקיבלה לא היו הבטחות כנות אלא כלי מניפולטיבי.
המבנה המוזיקלי תומך בתוכן הלירי; המעבר החד במקצב בין הרצועה הראשונה באלבום ל"Vicious" נועד להמחיש את האינטנסיביות והשינוי הפתאומי במצב הרוח.
קרפנטר מבקרת את חוסר הביטחון של בן הזוג, וטוענת כי הוא "רץ למי שמנצחת" בכל פעם שהוא חש מעורער.
הסינגל "Vicious" זכה לביקורות חיוביות ברובן מצד מבקרי המוזיקה, ששיבחו את הכנות הלירית שלו ואת הסאונד העוצמתי והחשוף.
השיר תואר כהמנון פרידה "חריף" המבטא "קתרזיס של זעם" לאחר מערכת יחסים רעילה.
מבקרים רבים הדגישו את עוצמתו הרגשית של השיר; הוא הוגדר כ"המנון עוצמתי ונוקב" המציג את תחושותיה האמיתיות של קרפנטר כלפי בן זוג שפגע בה.
בביקורת באתר AllMusic תואר השיר כ"המנון קליט המונע על ידי גיטרה אקוסטית", שבו קרפנטר מתמודדת עם הייסורים השקטים שחוותה במערכת יחסים רעילה.
הביצוע הקולי של קרפנטר זכה לשבחים על הגיוון שבו, ובמיוחד על הניגוד בין "קולות מרחפים" לבין "תווים גבוהים ועוצמתיים" המבטאים את רגשותיה המעורבים כלפי הסיטואציה.
מבקרים ציינו כי הפזמון "הזועם והמבולגן" מצליח להעביר באופן מוחשי את תחושת הפגיעה והזעם מהבגידה של אדם אהוב.
עם זאת, היו מבקרים שהסתייגו מהסגנון המוזיקלי של השיר.
באתר Sputnikmusic נכתב כי השיר הוא "נאום פופ-רוק שגרתי" כנגד בן זוג רעיל, ונטען כי הוא יוצר חוסר עקביות בסגנון האלבום.
ביקורת נוספת ציינה כי בשיר יש אלמנט של "פוקס-רוק", שגורם לו להישמע "לא אותנטי לחלוטין" בהשוואה לרצועות אחרות באלבום המבוססות על ליווי מינימליסטי יותר.
למרות הסתייגויות אלו, השיר נחשב על ידי רבים לאחת הרצועות הבולטות והחזקות ביותר באלבום Emails I Can't Send.
Viaţa Noastră (בעברית: חיינו) היה כלי תקשורת ישראלי בשפה הרומנית, תחילה יומון ואחרי כן שבועון, שהופיע בישראל החל מ-1948 ועד 31 בדצמבר 2010.
ב-1995, בעקבות סכסוך בין הנהלת העיתון ובין העיתונאים, עזבו עיתונאים רבים את העיתון והקימו עיתון מתחרה בשפה הרומנית בשם Ultima oră (השעה האחרונה).
Viaţa Noastră עמד בפני סגירה, אך ההנהלה הצליחה לגייס את העיתונאי היהודי-רומני אולי ולוראנו (Uli Vălureanu), שהיה בביקור בישראל.
ולוראנו (לשעבר Ulrich Friedberg) החזיק את העיתון עד שההנהלה מינתה את נאנדו מריו ורגה (Nando Mario Varga) כעורך הראשי לפני שובו של ולוראנו לרומניה.
בספטמבר 2020, הבעלים האחרון של Viaţa Noastră הודיע על הופעה מחודשת, הפעם כעיתון אינטרנטי.
לצורך הופעתו המחודשת אוחד Viaţa Noastră עם שני עיתונים נוספים ברומנית, Ultima oră (השעה האחרונה) ו-Jurnalul săptămânii (יומן השבוע).
Violator הוא אלבומה באורך-מלא השביעי של להקת המוזיקה האלקטרונית הבריטית דפש מוד.
לאלבום נלווה סיבוב הופעות עולמי בשם World Violation.
כמו כן, לאלבום הייתה הצלחה חסרת תקדים בארצות הברית, והוא הגיע למקום 7 במצעד האלבומים האמריקאי - The Billboard 200.
בשנת 2020 מגזין הרולינג סטון דירג את האלבום במקום ה-167 ברשימת 500 האלבומים הטובים ביותר בכל הזמנים המחודשת.
בשירים Enjoy The Silence ו-Blue Dress יש קטעים אינסטרומנטליים מוחבאים.
דייב גהאן שר את כל השירים למעט Sweetest Perfection ו-Blue Dress, שאותם שר גור.
Vim (קיצור של Vi IMproved) היא תוכנת עריכת טקסט חופשית, המהווה הרחבה של העורך vi של Unix.
Vim יצאה לאור במקור על ידי המפתח הראשי שלה בראם מולינאר בשנה 1991 למערכת אמיגה אבל מאז היא הוסבה למערכות הפעלה רבות אחרות, ובכללן רוב מערכות Unix, גרסאות שונות של מערכת חלונות מבית מיקרוסופט, ומערכות Mac OS.
Vim היא אחת משתי תוכנות עריכת הטקסט הפופולריות ביותר בקרב מתכנתים במערכות יוניקס ולינוקס, לצד Emacs.
קיימות גרסאות של Vim לרוב מערכות ההפעלה המודרניות.
בניגוד לעורכים אחרים, ב-vi וב-Vim מצבים שונים של עריכה, פקודות לחיצה, ושורת פקודה, בדומה ל-Ed.
אוסף הפעולות ניתן להרחבה באמצעות כתיבת תסריטים וקובצי צביעה לשפות תכנות שונות.
ב-Vim קיימת תמיכה ביוניקוד, ולכן Vim תומכת בעברית.
בראם מולינאר החל את הפיתוח של Vim תוך התבססות על STEVIE (ST Editor for VI Enthusiasts) ב-1988.
בראם שם לב שהרבה פקודות Vi היו חסרות בSTEVIE ולכן בגרסה הראשונה של Vim הוא העניק דגש על תאימות לVi.
כמו כן בראם הוסיף לגרסה הראשונה של Vi עוד פיצ'רים כגון תמיכה בUndo יותר מפעם אחת אחורה, ותמיכה בQuickfix שמאפשרת הצגה של רשימה מסודרת לבעיות ההידור.
בגרסה הראשונה של Vim ב-1991 השם "Vim" היה קיצור של "Vi IMitation", אבל ב-1993 משמעות השם "Vim" שונה ל"Vi IMproved" .
Vim לא תומך ב-BiDi (אלגוריתם דו-כיווניות).
כאשר עורכים מסמך בעברית לוגית, ניתן לבחור את הכיוון בו הוא מוצג בהתאם לחלק ממנו שעורכים.
ניתן גם להציג את אותו מסמך בחלקים שונים של המסך בכיוונים שונים, לדוגמה כשעורכים מסמך html בעברית, כשפקודות ה־html באלפבית הלטיני, או כל קוד אחר המכיל טקסט עברי משולב בו.
כאשר עורכים עברית ויזואלית, ניתן להיכנס למצב של הקלדת טקסט בסדר הפוך, ואין צורך להפוך את המסמך.
קידוד העברית יכול להיות בכל אחד מסטנדרטים של unicode או במספר סטנדרטים אחרים, כגון iso-8859-8, יש גם אופציה לקבוע איפה נמצאת האות אל"ף לשם התאמה לקידוד מיוחד.
למרות חוסר התמיכה ב-BiDi, הרבה ממשתמשי vim הכותבים בשׂפות ימין לשׂמאל, מעדיפים דווקא את סגנון העריכה הזה, ואין כרגע דרישה חזקה לממש BiDi לתוך vim.
ניתן לראות בתמונה את מצב העריכה גם בעברית.
הופכת את המסך משׂמאל לימין.
ממפה מקלדת לעברית, על פי קובץ הניתן לעריכת המיפוי.
במצב זה, לחיצה על ctrl-6 עוברת בין מפת השׂפה, למיפוי הרגיל.
מפת השׂפה הפנימית דרושה, בניגוד לשימוש במפה של סביבת העבודה, משום שרישום פקודות העריכה הוא עדיין באלפבית הלטיני.
משכפל את תצוגת המסך לחלון עריכה נוסף, בדרך כלל רצוי לערוך עברית בשני חלונות של אותו קובץ, כאשר אחד מהעותקים מוצג הפוך.
אותו דבר, רק חוצה את המסך אנכית במקום אופקית.
Vintersorg (בתרגום: צער חורף) היא להקת פולק מטאל/ויקינג מטאל משוודיה.
בלהקה ניכרות השפעות מבלאק מטאל ואף גם אלמנטים של מטאל מתקדם.
הלהקה היא פרויקט יחיד של אנדרס הדלונד המכונה "Vintersorg".
הלהקה הוקמה בשנת 1994 על ידי אנדרס הדלונד (הידוע גם כ-Vintersorg) תחת השם Vargatron והתפרקה בשנת 1996. באותה השנה חזרה הלהקה להתקיים תחת השם "Vintersorg", שמשמעותו היא "צער חורף", אך במקור השם נלקח מסדרת ספרים בשם דומה שכתבה סופרת הפנטזיה הנורווגית מרגיט סאנדמו.
באותה סדרת ספרים, וינטרסורג הוא בן של מנהיג פאגאני.
הליריקה באלבום דנה בפאגאניזם ובטבע.
הקו המוזיקלי הייחודי והאקספירימנטלי הזה נמשך ברוב אלבומיה של הלהקה, והמוזיקה שלה פיתחה מאפיינים פרוגרסיביים יותר עם השנים.
באותה שנה יצא האלבום המלא השני של הלהקה הקרוי Till Fjälls ("להרים", "To The Mountains") וכאמור גם באלבום הזה נמשך הקו המוזיקלי המתאפיין במוזיקת בלאק מטאל יחד עם פולק.
האלבום Ödemarkens Son שיצא בשנת 1999 היה מבוסס פולק גם הוא, אך הוא כבר מציג את השינוי בסאונד ואת הפנייה לכיוון מתקדם יותר מוזיקלית.
אנדרס הדלונד (וינטרסורג) - הלחנה, שירה, גיטרה וקלידים.
מתיאס מרקלונד (Mattias Marklund) - גיטרה.
Violent Revolution (מאנגלית - מהפכה אלימה) הוא אלבום של להקת הת'ראש מטאל הגרמנית קריאייטור.
האלבום יצא לאור ב-21 בספטמבר 2001. Violent Revolution מהווה חזרה של הלהקה לסגנון הת'ראש מטאל האופייני לה לאחר כמעט עשור ב"התנסות" שהתחילה באלבום Renewal ובדיקת סגנון הדת' מטאל המלודי.
כל השירים נכתבו והולחנו על ידי להקת קריאייטור.
Vincebus Eruptum הוא תקליט הבכורה של להקת הרוק בלו צ'יר.
התקליט יצא לאור בינואר 1968. התקליט נחשב בדרך כלל לטוב ביותר של הלהקה, אם כי יש הגורסים שהתואר מגיע דווקא לתקליטם השני, Outsideinside.
יש הטוענים שזהו תקליט ההבי מטאל הראשון שיצא.
Vincebus Eruptum דורג במקום האחד עשר בטבלת הבילבורד.
דיקי פטרסון (Dickie Peterson), גיטרת בס ושירה
פול וואליי (Paul Whaley), תופים
ליי סטפנס (Leigh Stephens), גיטרה חשמלית.
Violet Hill הוא שיר של להקת הרוק הבריטית קולדפליי.
השיר יצא לאור כסינגל הראשון מתוך אלבום הסטודיו הרביעי של הלהקה, Viva la Vida or Death and All His Friends.
השיר, שבנוי סביב קולות גיטרה חוזרים, נעזר בקצב של "צעידה", הנתמך על ידי פסנתר ומקצבים הנלווים למילות השיר.
הסינגל יצא ב־6 במאי 2008, כשנתיים לאחר צאת אלבומם הקודם, X&Y.
הלהקה הודיעה כי ב־28 באפריל 2008 הסינגל יהיה זמין להאזנה ולהורדה חינם באתר הרשמי של הלהקה, שבוע לפני היציאה הרשמית של הסינגל להורדה בתשלום.
יותר מ־600,000 איש הורידו בחינם את Violet Hill ב־24 שעות הראשונות להפצתו, וההורדות הרבות גרמו לאתר הלהקה לקרוס.
במשך השבוע הראשון נרשמו יותר מ־2 מיליון הורדות של הסינגל מהאתר הרשמי של קולדפליי.
Violet Hill הוא שיר המחאה הראשון של קולדפליי נגד מלחמה, והוא זכה לביקורות חיוביות.
השיר הגיע למקום ה־9 במצעד "שירי הרוק המודרניים" של הבילבורד בארצות הברית, ולמקום ה־8 במצעד הסינגלים הבריטי.
השיר הוצע להורדה בשנת 2007 במשחק הווידאו Guitar Hero III.
בנוסף, הועמד השיר לפרס Q בקטגוריה "הרצועה הטובה ביותר" וקיבל שתי מועמדויות לפרס גראמי בקטגוריות "שיר הרוק הטוב ביותר" ו"ביצוע שיר הרוק הטוב ביותר של צמד או קבוצה".
הקליפ לשיר היה מועמד לפרס VMA בשנת 2008 בקטגוריה "האפקטים המיוחדים הטובים ביותר".
לשיר היו מספר גרסאות רמיקס, ובוצעו לו גרסאות כיסוי רבות.
הסינגל הגיע למעמד זהב באוסטרליה ולמעמד פלטינה בברזיל.
סולן קולדפליי, כריס מרטין סיפר כי הלהקה כתבה את השורות הראשונות בשיר ומנגינה קטנה ממנו לפני שנים רבות, אך לא סיימה אותו עד 2007. מרטין אמר "יום אחד צפיתי בביל אוריילי וחשבתי לעצמי שאני יודע כיצד לסיים את השיר.
לחבר הטוב שלי טים היו בעיות עם הבוס שלו, וזה גרם לי לחשוב שכל כך הרבה אנשים מבלים את חייהם כשאנשים אחרים שהם פשוט לא אוהבים אומרים להם מה לעשות.
אז זה היה הרעיון, וכל המילים האלה פשוט יצאו".
בריאיון לחדשות MTV, סיפר הבסיסט של הלהקה גאי ברימן כי השיר הוא אחד הישנים שהלהקה עבדה עליו, וכי היא הייתה חייבת שייכלל באלבום האחרון.
פיל הארווי, מנהל הלהקה הפציר בהם לכלול את השיר באלבום, מה שהוביל את הלהקה להכניס אותו חזרה לרשימת השירים המועמדים להופיע בו.
Violet Hill הוא שיר מחאת ה"אנטי מלחמה" הראשון של קולדפליי.
הלהקה לוותה את הקצב של השיר מהלהקה הבריטית הביטלס.
בסינגל יש מאפייני סינתיסייזר אטמוספירי, אשר נותן "דרך" למנגינת פסנתר שמתנגנת על ידי כריס מרטין.
בשיר יש ריף גיטרה בולט המאופיין על ידי השפעה משוננת ומעוותת של דיסטורשן.
מרטין שר על הדמיה של קרנבלים, קתדרלות, דת ומלחמה בתקופה ימי הביניים, שהגיעה לשיאה בפזמון הגואה.
התאוצה של השיר בנויה סביב הגיטריסט של הלהקה ג'וני באקלנד, שמנגן סולו בחלק הזה.
מרטין אמר בריאיון למגזין הרולינג סטון שהשיר הוא על "קרנבל של אידיוטים במופע".
הווידאו קליפ לשיר הוצג לראשונה ב-18 במאי 2008. הקליפ בוים על ידי האמן החזותי אסא מדר, וחלקים ממנו צולמו בהר אטנה ובאזורי סיציליה, איטליה.
קליפ חלופי לשיר תחת השם "Dancing Politicians" (פוליטיקאים מרקדים) פורסם באתר הרשמי של קולדפליי ב-17 במאי, בבימויו של מאט ווייטקרוס.
באותו קליפ מוצגים פוליטיקאים שונים וסצנות של מלחמה, כשבין האנשים המופיעים שם נמצאים ג'ורג' ווקר בוש (המוצג בצורה לעגנית), אוסמה בין לאדן, פידל קסטרו, ריצ'רד ניקסון, הוגו צ'אווס, רוברט מוגאבה, סדאם חוסיין, בוריס ילצין, ברק אובמה, הילרי רודהם קלינטון, ביל קלינטון, אליזבת השנייה ועוד.
הגרסה המקורית של הווידאו קליפ מתחילה בגבעה, שם הלהקה מנגנת בעיירה שקטה.
בסצנה הבאה עוברת הלהקה לנגן בכלי הנגינה סביב כריס מרטין, בהליכה על השלג הסגול, כשבסצנה האחרונה הלהקה מתרחקת מן העיירה.
Vinitaly היא תערוכת יין ואלכוהול בינלאומית המתקיימת בוורונה שבאיטליה מדי שנה החל משנת 1967.
בשנת 2008 הגיעו לתערוכה כ-150,000 מבקרים, אשר טעמו מוצרים של 4,300 חברות משלושים מדינות שונות.
התערוכה התפרשה על פני 87 דונם ב-13 ביתני ענק.
Violently Delicate הוא אלבום האולפן הראשון של להקת איטליז.
הוא הוקלט במהלך 2006, אך יצא לשוק רק כשנה מאוחר יותר.
רוב השירים בו נכתבו במהלך הגלגול הראשון של הלהקה, ועל כן מאיה דוניץ חתומה יחד עם בן שטרית על מרבית התמלילים.
יובל סמו, הקלידן המקורי של "אטליז", התארח בנגינה בחלק מהשירים, וכך גם הסקסופוניסט אייל תלמודי, נגן כלי ההקשה עידן קופרברג והצ'לנית תום קלנר.
עטיפת האלבום צוירה על ידי האמנית גבי נתן.
הלחנים באלבום נזקפים ברובם לזכות בן שטרית, אם כי על פי רוב מדובר בעבודת צוות של כל חברי הלהקה על בסיס רעיונות שלו.
כך למשל, הפתיחה של "Be Invisible" נכתבה על ידי הקלידן לשעבר יובל סמו, והציטוט מ"אינתא עומרי" של אום כולתום באותו שיר נהגה על ידי אדם שפלן.
מילות השיר המסיים את האלבום, "Mountain Top", נכתבו על ידי הזמרת לי טריפון.
הלהקה הוציאה קליפים לשירים Attractive ו- Hey, שניכרת בהם השקעה גדולה, ושימוש באנימציה מתקדמת.
שני הקליפים זכו בפרסים שונים בארץ ובעולם.
גיא בן-שטרית - גיטרה, קולות
עמית ארז - גיטרה, קולות
אדם שפלן - באס, קולות
עומרי הנגבי - תופים, כלי הקשה
Vine הייתה רשת חברתית מקוונת לפרסום סרטוני וידאו.
הסרטונים הוגבלו לאורך של 6.5 שניות לכל היותר.
המצלמה צילמה במהלך הלחיצה על המסך, וניתנה אפשרות להוסיף אפקטים של שמע.
את הסרטונים היה ניתן לפרסם ברשתות חברתיות ובדואר האלקטרוני.
כמו כן, היה ניתן לעקוב אחר חשבונות, לסמן לייק או "Revine" שמציג את הסרטון בפיד.
ביוני 2012 הוקמה Vine על ידי דום הופמן, עומר בונגרי, רוס יוסופוב וקולין קרול.
החברה נרכשה על ידי חברת Twitter באוקטובר 2012 בעסקה שמוערכת בכ-30 מיליון דולר.
Vine יצאה לשוק כאפליקציה חינמית למכשירי iOS ב-24 בינואר 2013 ולמכשירי Android מ-3 ביוני באותה שנה.
ב-27 באוקטובר 2016 הודיעה טוויטר כי בכוונתה להפסיק לתחזק את Vine, ולעצור את פעילותה.
Viljans Öga הוא אלבום האולפן השלישי של להקת הרוק המתקדם השוודית, אנגלגארד שיצא לאור ב-2012. זה אלבום האולפן הראשון של הלהקה אחרי 18 שנה שלא פעלו יחד.
תומאס ג'ונסון: מלוטרון, אורגן האמונד, סינתיסייזר
אנה הולמגרן: חליל צד, סקסופון
מטיאס אולסון: תופים, רעשים, כלי הקשה
(הגייה באנגלית: וִימִיֹו) היא חברה אמריקאית המספקת שירותי שיתוף וידאו באינטרנט, אירוח ועריכה של וידאו באיכות הפרדה גבוהה (HD) על פני מגוון מכשירים.
המודל העסקי של Vimeo מבוסס על תוכנה כשירות (SaaS) שהכנסות מגיעות מתוכניות מנויים לעסקים וליוצרי תוכן.
להם היא מספקת כלים ליצירת וידאו, עריכה והפצה, פתרונות תוכנה ארגוניים, כמו גם את האמצעים לאנשי מקצוע בווידאו ליצור קשר עם לקוחות ואנשי מקצוע אחרים.
לחברה יש מרכז פיתוח בישראל הממוקם בתל אביב ומעסיק כ-120 עובדים (נכון ל-2024).
Vimeo נוסד על ידי צמד המפתחים האמריקאים ג'ייק לודוויק וזאק קליין בנובמבר 2004, כספין-אוף של CollegeHumor, אתר שהוקם ב-1999 וכלל תוכן בנושאי הומור, כולל: תמונות, בדיחות וסיפורים.
Vimeo הוקם במטרה לשתף סרטוני הומור בין משתמשי האתר, אם כי הליך הפיתוח שלו הוקפא, כדי לתמוך בפופולריות הגוברת של אתר CollegeHumor עצמו.
השם נבחר על ידי לודוויק והוא שיבוש מכוון של המילה "Video" באנגלית (וידאו), בהכללת המילה "me" (אני) ומתייחסת לעצם היות האתר מבוסס על תוכן אישי של כל משתמש.
בנוסף השם הוא אנגרמה של המילה "movie" (סרט).
תאגיד האינטרנט IAC - InterActiveCorp רכש את Vimeo באוגוסט 2006 כחלק מסדרת רכישות מיזמים מקוונים.
האתר התמדמקד בפיתוח אלטרנטיבה איכותית יותר ל"יוטיוב", משך בעיקר יוצרים ואמנים והקפיד מיום הקמתו על שמירה על זכויות יוצרים.
בין השאר הציע ליוצרי קולנוע עצמאי פלטפורמה להפצת סרטיהם תמורת תשלום.
כך לדוגמה ב-2013 הציע למשתתפי פסטיבל הסרטים הבין-לאומי בטורונטו להעלות את סרטיהם לאתר באופן בלעדי לתקופה של 30 יום, תמורת מקדמה של 10,000 דולר וכן 90% מסך ההכנסות.
בדצמבר 2014, Vimeo החלה לתמוך ברזולוציית 4K, אם כי היא אפשרה רק הורדה של התוכן, עקב חדירת השוק הנמוכה של צגי 4K באותה תקופה.
הזרמת תוכן ברזולוציית 4K הושקה בשנה שלאחר מכן, יחד עם תמיכה ב-Adaptive bitrate streaming .
במרץ 2017, Vimeo הציגה תמיכה בווידאו 360 מעלות , כולל תמיכה בפלטפורמות מציאות מדומה ובסמארטפונים, וידאו סטריאוסקופי וסדרת וידאו מקוונת המספקת הדרכה לצילום והפקת סרטוני 360 מעלות.
תמיכה בווידאו בעל טווח דינמי גבוה עד 8K נוספה בשנת 2017, וקידוד AV1 ביוני 2019.
בשנת 2017 החליטה המנכ"לית החדשה אנג'לי סוד למקד את החברה בעיקר בפיתוח כלים ובתמיכה ביוצרי תוכן, כשהיא מתרחקת מלהיות פשוט אתר לשיתוף וידאו ולעבור למודל תוכנה כשירות.
בין השאר כדי לעזור לעסקים שרצו יכולות שיתוף וידאו משלהם, אך חסרו את המשאבים כדי לפתח אותם.
החברה השיקה מספר פתרונות ושירותים המיועדים לשימוש עסקי וכבר לא ראתה את עצמה כמתחרה ל"יוטיוב" או לאתרי שיתוף וידאו אחרים.
היוצרים הורשו להעתיק ולשתף את הסרטונים שלהם בכל אתר שיתוף וידאו אחר, כל עוד הם המשיכו להשתמש בכלי עריכת הווידאו של Vimeo להכנת התוכן שלהם.
בפברואר 2020, השיקה Vimeo את Vimeo Create, פתרון ליצירה ועריכה של סרטונים בשילוב הטכנולוגיה של חברת Magisto שרכשה, המאפשר למשתמשים שלה ליצור קטעי וידאו המונחים על ידי בינה מלאכותית, מצילומי וידאו המוצעים על ידי Vimeo ומקורות שמשתמשים מעלים.
בנובמבר 2020 ביצעה החברה סבב גיוס הון פרטי שבמסגרתו גייסה 150 מיליון דולר, לפי שווי של כ-2.75 מיליארד דולר, וחודש אחר כך הודיעה חברת האם IAC כי תפצל את Vimeo לחברה נפרדת שמניותיה ייסחרו בנאסד"ק.
בינואר 2021 בוצעה סבב השקעה נוסף בחברה בסך 300 מיליון דולר, מה שהעלה את שווי החברה הכולל ל-5 מיליארד דולר.
ב-25 במאי 2021 החברה פוצלה מתאגיד IAC כישות עצמאית, והחלה להיסחר בנאסד"ק תחת הסימול VMEO.
באפריל 2019 רכשה "Vimeo" את חברת "מגיסטו" (Magisto) הישראלית, שפיתחה פלטפורמה מבוססת בינה מלאכותית לעריכת סרטוני וידאו שצולמו בסמארטפון.
על בסיס רכישה זו הקימה מרכז מחקר ופיתוח בישראל.
"מג'יסטו" הוקמה בשבנת 2009 על ידי אורן בוימן, שכיהן כמנכ"ל החברה, רועי קליגר ששימש סמנכ"ל מוצר ואלכס רב-אחא ששימש סמנכ"ל טכנולוגיות.
ב-2010 גייסה החברה 2 מיליון דולר מקרן הון הסיכון הישראלית מאגמה וב-2011 גייסה החברה 5.5 מיליון דולר נוספים מקרן Horizons Ventures של איש העסקים ההונג קונגי לי קה שינג.
יישומון האייפון של החברה הושקה בסוף אותה שנה.
בינואר 2012, בתערוכת הטכנולוגיה CES, זכתה במקום הראשון בקטגוריית האפליקציות.
באוגוסט 2012 השיקה גרסה לאנדרואיד.
באוקטובר 2013 השלימה סבב גיוס שלישי בסך 13 מיליון דולר, בהובלת קרן ההשקעה התאגידית של חברת "קוואלקום".
המודל העסקי של החברה היה תחילה מודל פרימיום לשוק הצרכני, הפצה בחינם של יישומון שאפשר להפוך באופן אוטומטי סרטוני וידאו ותמונות לסרטונים, עם אפשרת שדרוג בתשלום לגרסה מתקדמת יותר.
היו לה כ-100 מיליון משתמשים רשומים.
אך לאחר שגוגל, אפל וחברות נוספות התחילו להציע פתרון דומה, החליטה להתמקד בפיתוח שירות לעסקים קטנים ובינוניים המאפשר ליצור סרטוני וידאו פרסומי, בקלות וללא ידע מקצועי, לצורך שיתוף ברשתות חברתיות, תחום משיק לתחום בו פועלת "Vimeo".
בנובמבר 2021 ביצעה "Vimeo" רכישה שנייה בישראל, חברת "Wibbitz", שפיתחה טכנולוגיה שמאפשרת לייצר באופן אוטומטי סרטוני וידאו חדשות מכתבות טקסט.
חברה שהוקמה ב-2011 וגם בה השקיעה לי קה שינג.
החברה מכרה את הפתרון שלה בעיקר לאתרי חדשות.
בקיץ 2024 החברה סגרה את המשרדים שלה בנס ציונה, ופתחה משרד חדש במגדלי דה וינצ'י בתל אביב.
מרכז המחקר והפיתוח התמקד בפיתוח כלים מבוססי בינה מלאכותית ליצירת וידאו, אנליטיקת וידאו מתקדמת, ופתרונות לעסקים.
במהלך מבצע עם כלביא, נפגעו משרדי החברה מטיל איראני.
בספטמבר 2025 הודיעה על פיטורים של כ-25 מתוך 100 העובדים בישראל.
Violent Femmes היא להקת רוק אלטרנטיבי אמריקאית, ממילווקי, ויסקונסין.
הלהקה נוסדה בתחילת שנות ה-80, והייתה פעילה ברוב השנים מאז ועד היום, כשתקופת השיא שלהם מבחינת הכרה ולהיטים הייתה בשנות ה-80 וה-90. הלהקה מופיעה בדרך כלל כטריו, הכולל זמר/מלחין/גיטריסט, באסיסט, ומתופף.
Violent Femmes מצאו הצלחה כבר באלבומם הראשון, שהופץ ב-1983 ואשר נקרא בשם הלהקה.
האלבום כלל כמה מן הלהיטים הגדולים ביותר שלהם, כמו השירים "Blister in the Sun" ו-"Gone Daddy Gone".
הלהקה מכרה יותר מ-9 מיליון אלבומים עד לשנת 2005.
הלהקה התפרקה ב-1987, אך חזרה להופיע ב-1989, כאשר שיריהם ממשיכים להוביל במצעדי הרוק.
Vienna Coup היא טכניקת משחק בברידג' המסירה חסימה כהכנה לביצוע משחק לחץ פשוט.
השם Vienna Coup משום שמסופר שבפעם הראשונה שנעשה שימוש בטכניקה היה בווינה" מבמשחק ויסט, המשחק ממנו התפתח משחק הברידג'.
זהותו של השחקן שהשתמש בטכניקה אינה ידועה.
הטכניקה מאופיינת בכך שבהתחלה מושכים קלף גבוה על מנת להפוך קלף אחר בסדרה לקלף מאים.
המאפיין משחק לחץ של הוא משיכה מוקדמת של קלף או קלפים גבוהים, למשל: משיכת A, כפעולת הכנה למשחק לחץ.
מטרת לקיחת ה-A או קלף גבוה בשלב מוקדם היא מניעת חסימה של קלף מאים באותה סדרה.
בתרשים חייב הכרוז המשחק מדרום לזכות בכל הלקיחות על מנת לבצע את החוזה.
הוא משחק את ה-5 וזוכה בצפון עם ה-A.
מזרח יכול לזרוק את ה-8. עכשיו הוא משחק את ה-6 וזוכה ב-A שבדרום.
אם יזרוק את ה-K, תוגבה ה-Q בדרום.
אם יזרוק את ה-Q, ישחק הכרוז את ה-3 מדרום ויזכה ב-A וב-J.
לו הוא היה משחק מיד את ה-A בדרום, לא היה יכול להפעיל לחץ משום שה-Q לא תהיה קלף מאים, משום לא תהיה כניסה ליד בדרום.
יש מהמקרים נדרשת משיכת שני קלפים כהכנה למשחק לחץ, למשל: A ו,K באותה סדרה מהדומם על מנת להפוך את ה-10 שהוא קלף רביעי ביד הכרוז לקלף מאים.
Vini Vici (ויני ויצ'י) הוא הרכב מוזיקה אלקטרונית ישראלי בו חברים הדיג'יים והמפיקים המוזיקליים מתן קדוש ואבירם סחראי.
הצמד נוהג לנגן בעיקר מוזיקת פרוגרסיב פסייטראנס.
באוקטובר 2018 הגיע הצמד למקום 34 ברשימת התקליטנים הגדולים בעולם של המגזין DJMag, מגזין המוזיקה האלקטרונית הנחשב בעולם, בנובמבר 2020 הצמד עלה למקום ה-24 ברשימה ובשנת 2021 הגיע למקום ה-20.
נכון לאוקטובר 2023, ויני ויצ'י נמצאים במקום השני ברשימת האמנים הישראלים המושמעים ביותר בספוטיפיי, עם כ-4.7 מיליון מאזינים חודשיים.
מתן קדוש ואבירם סחראי הם צמד חברים מעפולה, שהחלו את דרכם בהרכב ססטו סנטו.
הם הכירו בעקבות מסיבות שבהן קדוש היה אחראי על התוכן המוזיקלי.
לאחר שאיתי ספקטור, הצלע השלישית בהרכבת ססטו סנטו, חזר בתשובה, ההרכב התפרק.
בעקבות זאת קדוש וסחראי הקימו את ההרכב החדש – ויני ויצ'י עם סגנון מוזיקלי מעט שונה, ובד בבד המשיכו את עבודת בהרכב הקודם.
ההרכב קם בשנת 2013 והחל ליצור מוזיקת טראנס פסיכדלי.
ב-5 בנובמבר של אותה שנה הופץ אלבום הבכורה שלהם בשם Future Classics.
לדבריהם הם שאבו השפעה מוזיקלית מהאמנים בוב מארלי, דאפט פאנק ורדיוהד.
את עיקר פרסומו בקרב הקהל העולמי הרחב קנה ההרכב בזכות הרמיקס לשיר "Free Tibet" של "Hilight Tribe", אשר זכה ללמעלה מ-100 מיליון צפיות ביוטיוב ו-"The Tribe" אשר נוגן רבות על ידי תקליטנים בינלאומיים מפורסמים כגון ארמין ואן ביורן ההולנדי.
בדצמבר 2016 פורסם הסינגל "Great Spirit", שיתוף הפעולה הראשון שלהם עם הדיג'יי והמפיק ההולנדי ארמין ואן ביורן שזכה ליותר מ-120 מיליון צפיות.
הוא היה גם לטראק המושמע ביותר בשנת 2017 על במות פסטיבל הטומרולנד בבלגיה, בנוסף קיבל אלבומי זהב בהולנד ודנמרק ואלבום פלטינה בשוודיה.
את המקום השני בטומרולנד תפס הסינגל "Chakra", גם הוא פרי יצירתם של הצמד יחד עם צמד התקליטנים והמפיקים ההולנדי W&W.
הצמד משתתף בדרך קבע בפסטיבלי המוזיקה האלקטרונית הגדולים בעולם דוגמת טומורולנד (גם בבמה הראשית), EDC, אולטרה מיאמי, אולטרה אירופה, טראנסמישן, לייף אין קולור וסטייס אוף טראנס.
כמו כן הם הופיעו יחד עם דייג'ים בין לאומיים בהופעותיהם בישראל, בהם הארדוול W&W ,Dimitri Vegas & Like Mike ודאש ברלין.
למרות הצלחתם הבין לאומית, הצמד ממשיך להופיע מעת לעת גם במסיבות מחתרתיות.
בישראל שיתפו פעולה עם בלסטויז, סקאזי, אומיקי ואמנים ישראלים נוספים.
בשנת 2018, הופיעו בבמה המרכזית של פסטיבל Tomorrowland, אחד מהפסטיבלים הגדולים והמדוברים בעולם ובכך הפכו לישראלים הראשונים שהופיעו בבמה המרכזית, הם פתחו את המופע שלהם עם השיר אם ננעלו של עפרה חזה.
בשנת 2019, הופיעו שוב בבמה המרכזית של פסטיבל Tomorrowland בפעם השנייה ברציפות, ובנוסף קיבלו במה נוספת משלהם המוקדשת כולה לחברת התקליטים שלהם - Alteza Records בה אירחו אמנים שונים מזאנ'ר הפסיי-טראנס, לאור הצלחת הבמה היא חזרה גם במהדורת 2022 של הפסטיבל, באותה השנה ההרכב הופיע בכל שלושת הסבבים של הפסטיבל.
לקראת ההופעה בפסטיבל בשנת 2025 הפיק הצמד שיר בשם "הניגון" יחד עם "הינוקא" {הרב שלמה יהודה בארי) שפתח את המופע.
Vignale Gamine היא מכונית רודסטר, מתוצרת יצרנית גופי הרכב האיטלקית Vignale אשר יוצרה בין השנים 1967–1971 באיטליה.
מפעל היצרן "Vignale" מוקם בטורינו.
העיצוב החיצוני של דגמי "Vignale Gamine" דמה מאוד לעיצוב דגמי פיאט 508 באלילה ספיידר.
יוצרו כ-300 יחידות שהיה הרבה מתחת לציפיות.
בעקבות הכישלון המסחרי החברה נכנסה לחובות ונמכרה לחברת "דה טומאזו".
בחלק האחורי של המכונית היה מותקן מנוע פיאט 500. עם קירור אוויר.
המכונית הייתה הנעה עם אחורית ותיבת הילוכים ידנית בעלת 4 מצבים.
תמורת תשלום נוסף היה ניתן לקבל מכונית עם גג.
"Vincent" הוא שיר מאת דון מקליין שנכתב כהוקרה לצייר וינסנט ואן גוך.
הוא מוכר גם בשם "Starry Starry Night" כשורת הפתיחה שלו, המרמזת על הציור של ואן גוך "ליל כוכבים" משנת 1889. השיר מתאר ציורים נוספים מאת האמן.
את השיר כתב מקלין ב-1971 אחרי שקרא ספר על חייו של ואן גוך.
השיר יצא באותה שנה באלבום "American Pie".
ב-1972 הפך השיר ללהיט והגיע לראש מצעד הסינגלים הבריטי בו שהה במשך שבועיים.
בארצות הברית הגיע השיר למקום ה-12 במצעד.
עוד בארצות הברית הגיע השיר למקום השני במצעד Easy Listening .
במצעד השנתי של הבילבורד לשנת 1972 דורג השיר במקום ה-94.
הליווי העיקרי של השיר הוא בגיטרה, אבל נעשה שימוש גם באקורדיון, מרימבה וכלי מיתר.
השיר היה אהוב במיוחד על הראפר טופאק שאקור, והוא הושמע עבורו בבית החולים ממש לפני מותו.
מקלין סיפר על יצירת השיר:
"בסתיו 1970 עבדתי כזמר במערכת החינוך, וניגנתי בגיטרה בכיתות לימוד.
בוקר אחד ישבתי במרפסת וקראתי ביוגרפיה של ואן גוך, ולפתע הבנתי שעלי לכתוב שיר הטוען שהוא לא היה משוגע.
הוא היה חולה, וכך גם אחיו תיאו.
זה יוצר הבדל, לדעתי, מהמגוון של "שגעון" – מכיוון שאישה דחתה אותו.
כך ישבתי עם הדפס של הציור "ליל כוכבים" וכתבתי את המילים על שקית נייר.
בעיתון "דיילי טלגרף" נכתב "עם לוח הצבעים המריר-מתוק של אקורדים מינוריים ומז'ורים, הלחן הרגוע של השיר "וינסנט" מעורר רגש חזק שנזכר בשלווה".
באתר AllMusic כתבו על השיר שהוא "שיר תהילה לוואן גוך שמביע אהדה להתאבדותו כהערה של שפיות בעולם בלתי שפוי".
באתר נכתב גם על ביצוע מרגש במיוחד של מקלין באלבום "Starry, Starry Night".
Violent Thing (בעברית: דָבָר אלים) הוא שיר באנגלית שנכתב והולחן על ידי בוריסלאב מילאנוב ודן לונדברג ובוצע על ידי בן דוליץ'.
ב-27 בפברואר 2020 נחשף כי השיר נבחר לייצג את גרמניה באירוויזיון 2020 ברוטרדם, הולנד במסגרת המשדר "Unser Lied Für Rotterdam" שערכה רשות השידור הגרמנית, אך ב-18 במרץ 2020 בעקבות התפשטות נגיף הקורונה, הוחלט לבטל את אירוויזיון 2020.
VinFast LUX A2.0 היא מכונית סלון מתוצרת יצרנית הסטארט אפ המתמחה בתעשיית הרכב VinFast חברת בת של הקונגלומרט הווייטנאמי Vingroup המיוצרת משנת 2019 בווייטנאם.
דגם "VinFast LUX A2.0" מבוסס על דגם "BMW 5 Series (F10)" מתוצרת יצרנית הרכב הגרמנית BMW (פלטפורמה ושלדה).
דגם "VinFast LUX A2.0" משווק מיוני 2019.
VinFast LUX SA2.0 הוא SUV (ראשי תיבות של Sport utility vehicle) מהודר ובגודל בינוני, מתוצרת יצרנית הסטארט אפ המתמחה בתעשיית הרכב VinFast חברת בת של הקונגלומרט הווייטנאמי Vingroup המיוצר משנת 2019 בווייטנאם.
דגם "VinFast LUX SA2.0" מבוסס על דגם SUV גרמני "BMW X5 (F15)" מתוצרת יצרנית הרכב הגרמנית BMW (פלטפורמה ושלדה).
דגם "VinFast LUX SA2.0" הוצג לראשונה בתערוכת הרכב של פריז באוקטובר 2018.
דגם "VinFast LUX SA2.0" משווק בסין מיוני 2019. הדגם הראשון שיצא ממפעל הייצור היה בתאריך 6 במרץ 2019.
סוגי הנעה: הנעה אחורית 4x2, הנעה כפולה 4x4.
"Viene y Va" (בעברית: "באה והולכת") הוא סינגל שהוקלט על ידי הזמר הלטיני ג.
טנגאנה, ביחד עם זמרת הרגאטון הדומיניקנית נאטי נטשה.
השיר יצא לאור ב-24 בינואר 2020, על ידי חברת התקליטים סוני מיוזיק ספרד, כסינגל שלא מתוך אלבום.
השיר הגיע למקום ה-25 במצעד השירים שבספרד.
השיר נכתב על ידי ג.
טנגאנה ונאטי נטשה והופק על ידי קאפי ו-DVLP.
רולינג סטון סקרו את השיר בחיוב וציינו כי "ג.
טנגאנה מצליח ליצור שיר שמחזיר אותנו לשנות הארבעים ועושה זאת באמצעות הלחנה, הפקה וכתיבה כמו שנעשה כאן".
גם מגזין הבילבורד סקרו את השיר בחיוב רב.
הווידאו קליפ הרשמי של השיר הועלה לערוץ היוטיוב של ג.